《往舂陵作》
宋代·曾极

杖策行行访楚囚，也胜流落峤南州。
鬓丝半是吴蚕吐，襟血全南蜀鸟流。
径窄不妨随划栗，路长那更听钩辀。
家山千里云千叠，十口生离两地愁。

作者简介：抚州临川人，字景建，号云巢。曾滂子。承家学。朱熹得其书及诗，大异之，遂书问往来，期以深望。南题诗金陵行宫龙屏，忤丞相史弥远，谪道州，卒。有《舂陵小雅》、《金陵百咏》等。